O‘zbekistonlik Bekzod Abdurahmonov Bokuda o‘tkazilgan kurash bo‘yicha Gran-pri g‘olibi bo‘ldi

Erkin kurash bo‘yicha O‘zbekiston terma jamoasi a’zosi Bekzod Abdurahmonov Ozarbayjon poytaxti Bokuda Haydar Aliyev xotirasiga bag‘ishlab o‘tkazilgan kurash bo‘yicha oltin Gran-pri g‘olibi bo‘ldi. Bu haqda “12news.uz” xabar bermoqda.

O‘tgan yilgi jahon chempionatining bronza medali sohibi bo‘lgan o‘zbekistonlik kurashchi 70 kilogrammgacha bo‘lgan vazndagi final bahsida ozarbayjonlik To‘g‘rul Asqarovni mag‘lub etdi. Bu O‘zbekiston jamoasining Bokudagi musobaqada qo‘lga kiritgan ilk medali.
Yunon-rum kurashchilari— Elmurod Tasmurodov, Nurbek Holmuhammedov, Dilshod Turdiyev, Jonibek Otabekov va Rustam Assaqalov bellashuvlarni endi boshlaydi.